Kairėnų ežeras

Kairėnų ežeras – nedidelis ežeras šiaurės rytinėje Vilniaus miesto dalyje, Antakalnio seniūnijoje, į vakarus nuo Kairėnų gyvenvietės. Kairėnų ežeras priklauso Neries mažųjų intakų (su Nerimi) baseinui. Ežero hidrologinis nr. 12030170, plotas – 1,8 ha. Ežeras savo forma primena ovalą, jo ilgis iš šiaurės rytų į pietvakarius – 0,2 km, plotis iki 0,12 km. Altitudė 128,6 m. Ežero krantai žemi, apaugę Kairėnų mišku, maitinamas gruntinių vandenų. Rytuose išteka upelis link Kairos upelio. Ežero kaimynystėje įsikūrusios sodų bendrijos (Baniškės), čia prasideda ir į Nerį teka Kairos upelis. Šiaurinėje pakrantėje yra paplūdimys. Veši lūgnės, vandens lelijos. Ežero pavadinimas kilo nuo Kairėnų gyvenvietės. Šaltiniai Nuorodos Sąrašas:Vilniaus miesto ežerai Apie Karėnų ežerą Gamtos kataloge Kairėnai (vilnijosvartai.lt) Archyvuota kopija 2014-01-16 iš Wayback Machine projekto.